ખેર, આપણે તો દિવાળીમાં ત્રણ-ચાર દિવસની રજાઓમાં એક-બે દિવસની રજા ઉમેરીને અને પહેલેથી ટ્રાવેલ અને હોટેલનું બધું ફૂલપ્રૂફ બુકિંગ કરાવીને પ્રવાસે નીકળનારા અને ટ્રાવેલ કંપનીના મેનેજર કહે ત્યારે શોપિંગ કરવા અને એ કહે ત્યારે ‘સાઇટસીન’ (એમાં સીઇંગના બદલે સીન પાપ જ થાય!) કરવા જનારા લોકો છીએ. કોઈ પણ ટુરિસ્ટ પ્લેસ કે શહેરને નજીકથી જાણવું ને માણવું હોય તો પગપાળા નીકળી પડવા જેટલું કારગત બીજું કંઈ નથી, પણ આપણને ફૂટલૂઝ ટ્રાવેલિંગની બાદશાહી પોસાય એમ નથી, એમાં રૂપિયાની જરૂર ન હોવા છતાં!